Accident cumplit în Pașcani. Două persoane au murit, după ce mașina în care se aflau s-a izbit de un camion
Două persoane au murit, luni, într-un accident îngrozitor petrecut în Pașcani, județul Iași.
Potrivit anchetatorilor, șoferul unui autoturism a intrat pe sensul opus de mers, unde s-a zdrobit de un camion. Impactul frontal a fost devastator.
Bărbatul de 60 de ani a murit pe loc, iar o femeie, pasager pe locul din dreapta, a murit la scurt timp, la spital.
Șoferul camionului nu consumase alcool înainte de a urca la volan, spun polițiștii. Un dosar penal a fost deschis, pentru ucidere din culpă.